**Koncessionskontrakt vedr. ekspeditionen af pas, kørekort og øvrige borgerserviceopgaver.**

**Københavns Kommune**

**Kultur- og Fritidsforvaltningen**

**Bilag 1c**

**Finansieringsmodel**

Indhold

[1 Indledning 3](#_Toc481405292)

# Indledning

Leverandøren bedes beskrive en finansieringsmodel for samarbejdet herunder en model for, hvordan det sikres, at Kunden ikke pålægges en økonomisk risiko i forbindelse med implementering og drift af Løsningen. Finansieringsmodellen skal favne hele borgerserviceopgaven. Kunden ønsker en model, der tilgodeser drift og udvikling af hele opgaveporteføljen for borgerservice, samt tilgodeser de omkostninger, Københavns Borgerservice har løbende ift. implementering, drift og udvikling af Løsningen. Kunden lægger vægt på, at Leverandøren har tænkt i omkostning pr. enhed/pasboks. Leverandøren skal endvidere i sin model angive timepriser for de medarbejderkategorier, der indgår i udførelsen af leverancerne.

Kunden skal have dækket egne omkostninger til opsætning af udstyr, samt drift og vedligeholdelse heraf, via en koncessionsafgift. Dette gør sig gældende for følgende elementer:

Fysiske omkostninger:

* Rengøring
* El
* It service
* Lokale til rådighed (p.t. 8 lokationer)
* Administrative omkostninger
* Uddannelse og Udvikling
* Økonomi/bl.a. bogholderi og regnskab
* Systemejerskab

Kunden forventer, at de samlede omkostninger hertil årligt beløber sig til 1 mio. kr. med tillæg af moms. Den endelige koncessionsafgift fastsættes i Afklaringsfasen på baggrund af den aftalte finansieringsmodel. Koncessionsafgiften forfalder til betaling ved udgang af hvert kalenderkvartal, første gang ved udgangen af første kvartal 2018 på alle 8 lokationer angivet i Bilag 2. Koncessionsafgiften reguleres i forhold til Kundens dokumenterede ændringer i ovenstående omkostningskatalog hvert halve år pr. 1. januar og 1. juli, første gang 1. januar 2018.